section_heading: Životopis
paragraph_text: Latinka Perović je rođena 1933. godine u Kragujevcu. S 27 godina bila je predsjednica Antifašističkog fronta žena Srbije (AFŽ Srbije), a poslije i tajnik Centralnog komiteta Saveza komunista Srbije od 1969. do 1972. godine, kada je s tog položaja zajedno s Markom Nikezićem i suradnicima smijenjena pod optužbom za anarho-liberalizam. Od tada radi na proučavanju povijesti suvremene srbijanske države. Posvetila se povijesnom istraživanju i postala poznata kao istaknuti stručnjak za srbijansku povijest 19. stoljeća, kao i suvremenu povijest Srbije.